
Për fillimin e procedurës së ndërtimit, me koncesion të formës “Boo”, të hidrocentralit të Urakës

Në mbështetje të nenit 100 të Kushtetutës dhe të neneve 7 e 9, të ligjit nr.7973, datë 26.7.1995, “Për koncesionet dhe pjesëmarrjen e sektorit privat në shërbimet publike dhe në infrastrukturë”, i ndryshuar me propozimin e ministrit të Industrisë dhe të Energjetikës, Këshilli i Ministrave

V E N D O S i:

1.Fillimin e procedurës së ndërtimit, me koncesion, të hidrocentralit të Urakës, në komunën e Rajcë-Librazhd  nga shoqëria “Skraqi” shpk, Elbasan, sipas propozimit të pakërkuar.
2.Koncesioni të jetë i formës “Boo” (ndërtim, pronësi, shfrytëzim).
3.Autorizimin e Ministrisë së Industrisë dhe të Energjetikës si organ shtetëror i autorizuar (OSHA) për negocimin dhe nënshkrimin e kontratës koncesionare.
4.Ngarkohet Ministria e Industrisë dhe e Energjetikës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

